ፕሬዝዳንት ሳህለወርቅ ዘውዴ ስምንተኛው የከተሞች ቀን ላይ ለመሳተፍ ጅግጅጋ ገቡ
የኢፌዴሪ ፕሬዝዳንት ሳህለወርቅ ዘውዴ በዛሬው ዕለት በሚከበረው ስምንተኛው የከተሞች ቀን ላይ ለመሳተፍ ጅግጅጋ ገቡ፡፡ፕሬዝዳንቷ ጅግጅጋ ሲገቡ የፌደራል እና የክልሉ መንግስት ከፍተኛ የሥራ ኃላፊዎች አቀባበል አድርገውላቸዋል፡፡በጅግጅጋ ከተማ አስተናጋጅነት በሚከናወነው በዚሁ የከተሞች ቀን 180 የሚደርሱ የሀገር ውስጥና የጎረቤት ከተሞች እንዲሁም ድርጅቶች እንደሚሳተፉ ተገልጿል፡፡ቀኑም ‹‹መደመር ለኢትዮጵያ ከተሞች ብልጽግና ›› በሚል መሪ ቃል ከየካቲት 09 እስከ 14 ቀን በጅግጅጋ ከተማ ይካሄዳል ተብሎ ይጠበቃል፡፡ (ምንጭ፡-የፕሬዝዳንት ጽ/ቤት)